Ako informovala košická krajská polícia, 40-ročná Košičanka si na rovnom úseku cesty pred križovatkou s vedľajšou cestou nevšimla, že pred ňou idúce Audi A4 spomaľuje a vodič zapol smerovky. Do zadnej časti jeho auta narazila a tlačila ho takmer dvesto metrov od miesta nárazu. Po nehode nafúkala 1,98 promile alkoholu. Vodičke na mieste zadržali vodičský preukaz a poverený príslušník ju obvinil z ohrozenia pod vplyvom návykovej látky.